# Pont-Marzhin

Pont-Marzhin
Pont-Saint-Martin :
| Ar maerdi. ||
| Bro istorel | Naoned |
| Melestradurezh ||
| Departamant | Liger-Atlantel |
| Arondisamant | Arondisamant Naoned |
| Kanton | Bouez betek 2015, Sant-Filberzh-Deaz abaoe 2015 |
| Kod kumun | 44130 |
| Kod post | 44860 |
| Maer Amzer gefridi | Yannick Fétiveau 2020-2026 |
| Etrekumuniezh | Kumuniezh-kumunioù al Lenn Veur |
| Lec'hienn Web | www.mairie-pontsaintmartin.fr |
| Poblañsouriezh ||
| Poblañs | 6 690 ann. (2020) |
| Stankter | 306 ann./km² |
| Douaroniezh ||
| Daveennoù lec'hiañ | 47° 07′ 23″ Norzh 1° 35′ 02″ Kornôg / 47.12313, -1.58398 |
| Uhelderioù | kreiz-kêr : 10 m bihanañ 0 m — brasañ 31 m |
| Gorread | 21,88 km² |
| Pont-Marzhin Pont-Saint-Martin ||
| kemmañ |
Pont-Marzhin zo ur gumun e Breizh e Liger-Atlantel (Bro-Raez), e gevred ar vro.

## Douaroniezh hag armerzh

E Bro-Raez emañ ar gumun. Bevennet eo gant ar Lenn Veur er Mervent. Treuzet eo gant ar stêr Ognon. E 13 km e Su Naoned emañ, ha 12 km e Norzh Sant-Filberzh-Deaz.
Gounezet e vez Muskadig ha legumaj dreist-holl.

## Anv

* Ogée (1779) ha Marteville & Varin (1843) ː Le Pont-Saint-Martin.
* Erwan Vallerie (1995) ː de Ponte sancti Martini, 1179.

## Ardamezioù

* Troc'het etre glazur hag argant e bont en aour balirant, mogeriet en sabel, e vanac'h difoupant, ul loa-vañson en e zorn dehoù, heuliet ouzh dehoù gant ur gistinenn-dour hag ouzh kleiz gant ur vlourdilizenn, an holl en aour.
* Sturienn : Ponte unionem facio ("an unvaniezh a ra ar pont").
* Aozerienn ː M. Pressensé ha G. Brisson.
* Kuzul ar Gumun ː 28 Meurzh 1991.

## Istor

Hervez ar vojenn e savas Marzhin Gwerzhav ur pont eno evit kevreañ Breizh ouzh Poatev-izel.

### Dispac'h Gall

Krouet e voe kumun Pont-Marzhin e 1790 diwar ar barrez katolik. Lakaet e voe e Kanton Bouez hag e Bann Naoned. 18% eus ar boblañs a varvas e-pad Brezel Vendée. E 1800 e voe lakaet en Arondisamant Naoned.

### XIX$^{vet}$ kantved
#### Kersoren

Krouet e voe kumun Kersoren e 1865 diwar lodennoù eus kumunioù Bignon, Pont-Marzhin ha Gwerzhav.

### XX$^{vet}$ kantved
#### Brezel-bed kentañ

Mervel a reas 75 gwaz ag ar gumun abalamour d'ar brezel, da lavaret eo 4,86% eus he foblañs e 1911.

#### Eil brezel-bed

* Mervel a reas nav den eus ar gumun abalamour d'ar brezel hervez monumant ar re varv.
* Ur c'harr-nij bombezañ alaman a gouezhas er gumun d'an 30 a viz Here 1940, met ne voe ket kavet restadoù anezhañ dre ma oa bet savadennet an douar.
* D'ar 4 a viz C'hwevrer 1941 e kouezhas ur c'harr-nij (Hampden I marilhet AD750 ha kodet ZN-?) eus aerlu ar Rouantelezh-Unanet (Royal Air Force) e La Marronnière e Pont-Marzhin; mervel a reas e bevar nijour ha douaret e voent e bered "Pont du Cens" en Naoned.
* D'an 8 a viz Mae 1941 e kouezhas ur c'harr-nij (Wellington Ic marilhet R1374 ha kodet JN-G) eus ar Royal Air Force e La Marronnière e Pont-Marzhin; mervel a reas e c'hwec'h nijour ha douaret e voent e bered "Pont du Cens" en Naoned.
* D'ar 4 a viz Gouere 1943 e voe taolet ur c'harr-nij Focke-Wulf Fw 190 eus an aerlu alaman (Luftwaffe) d'an diaz e Pont-Marzhin en un emgann-aer; an nijour a c'hellas gober gant e harz-lamm.
* Kavet e voe restadoù an teir nijerez gant ur c'houer eus ar gumun, reoù ar Wellington e miz Gwengolo 2008 en ur park.

#### Trevadennoù

Brezel Aljeria: mervel a reas ur milour eus ar gumun d’an 13 a viz Kerzu 1958 hervez monumant ar re varv.

### XXI$^{vet}$ kantved

Lakaet e voe ar gumun e Kanton Reudied-1 pa voe diskaret Kanton Bouez e 2014.

## Monumantoù ha traoù heverk

Peulvanoù Dames des pierres.
* Kastell ar Genkiz.
* Kastell La Rairie.
* Kastelloù.
* Monumant ar re varv er vered, luc’hskeudenn.
* Plakennoù ar re varv 1914-1918 en iliz katolik, luc’hskeudennoù$^,$.
* An iliz katolik Sant Varzhin.

## Emdroadur ar boblañs abaoe 1962

Niver a annezidi

## Tud

* Mathieu Guiton de la Rairie, selaouer ouzh Kambr ar C'hontoù Breizh e 1718
* Jean Martin de la Plesse, reizher ouzh Kambr ar C'hontoù Breizh e 1723, mestr e 1726
* Armand-Mathieu Guiton de la Rairie, reizher Kambr ar C'hontoù Breizh e 1742; laket en enor e 1763.
* Pierre Lucas de la Championnière, mestr ouzh Kambr ar C'hontoù Breizh e 1762
* Joseph Plissonneau (1883-1948), misioner en Afrika, bet ganet er gumun.
* Georges Brisson (1902-1980), arzour livour ha priour naonedat, marvet er gumun.

### Ardamezeg ar familhoù

* de Bariolle
* Aotrounez La Pigossière
* En argant e wezenn-balmez c'heotet war ur savenn ivez en geot, e gab en glazur karget gant ur groaz en argant.
* Guiton / Guitton
* Aotrounez la Rairie ha la Maronnière
* En aour e ziv vezenn-pin c'heotet karget gant avaloù en aour
* Lucas
* Aotrounez la Championnière
* En aour e darv en gul heuliet gant teir rozenn ivez en gul
* Martin
* Aotrounez la Noë ha la Plesse
* Palefarzhet : ouzh 1 en arc'hant e fesk treustellet en sabel; ouzh 2 en glazur e hucher en aour; ouzh 3, en glazur e deir wifrell en aour; ouzh 4 en arc'hant e vleiz en sabel

## Gevelliñ

* Pont-Saint-Martin, e Traoñienn Aosta, Italia
* Brockenhurst, Bro-Saoz

## Pennad kar

* Kersoren.

## Levrlennadur

* Michel Froger & Michel Pressensé : Armorial des communes de Loire-Atlantique. 1996.
* Pol Potier de Courcy : Nobiliaire et armorial de Bretagne, 1862.
* Erwan Vallerie : Diazezoù studi istorel an anvioù-parrez. Corpus. An Here. 1995

## Liammoù diavaez

* Lec'hienne ofisiel ar gumun
* Lec'hienn ofisiel kumuniezh kumunioù al Lenn Veur

## Daveoù ha notennoù

* ↑ Roadennoù ofisiel e lec'hienn an EBSSA
* ↑ J. Ogée ː Dictionnaire historique et géographique de la Province de Bretagne. 1779 ; Heuliet ha reizhet gant A. Marteville & P. Varin, 1843. Adembannet gant Editions Régionales de l'Ouest. Mayenne. 1993
* ↑ (fr)Cassini - EHESS - Fichenn kumun Pont-Marzhin
* ↑ (fr)Cassini - EHESS - Fichenn Kersoren
* ↑ (fr)Les soldats de Loire Inférieure – Plakennoù en iliz katolik
* ↑ (fr)Memorial Genweb
* 1 2 20 minutes
* ↑ (fr)Pertes RAF
* ↑ (fr)Pertes RAF
* ↑ (fr)Pertes Luftwaffe
* ↑ (fr)Memorial Genweb
* ↑ (fr) Décret n° 2014-243 du 25 février 2014 portant délimitation des cantons dans le département de la Loire-Atlantique
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb